title: Ryersonin yliopisto

text: Yliopisto perustettiin vuonna 1948 nimellä "The Ryerson Institute of Technology" kokeiluluontoisena uutena oppilaitostyyppinä kouluttamaan nuoria eri ammatteihin sodanjälkeisessä Ontariossa. Sitä alettiin rakentaa samalle alueelle, missä olivat toimineet Egerton Ryersonin perustamat opettajankoulutuslaitos, taidekoulu ja maatalouslaboratorio. Monet niiden rakennuksista oli purettu sodanaikaisen sotilaskoulutuslaitoksen tieltä, joka sodan jälkeen oli alkanut kouluttaa sodasta palanneita veteraaneja. Ensimmäisen lukuvuoden opiskelijamäärä oli 250 ja oppiaineina muun muassa arkkitehtuuri, pukusuunnittelu ja valokuvaus.


title: Ryersonin yliopisto

text: 1950-luvun lopulla oppilaitoksen opiskelijamäärä kasvoi nopeasti, ja kampusta alettiin laajentamaan moderneilla uusilla rakennuksilla. Vuodesta 1963 oppilaitos toimi nimellä "Ryerson Polytechnic Institute". Vasta vuonna 1971 Ryerson sai oikeuden myöntää akateemisia tutkintoja, ja vuonna 1993 se sai täydelliset yliopisto-oikeudet, nimen "Ryerson Polytechnic University" ja paremmat resurssit toimittuaan siihen asti pienellä budjetilla. Vuonna 2002 yliopisto sai nykyisen nimensä "Ryerson University", joka kuvastaa sen opetustarjonnan laajentumista teknis-taidollisista oppiaineista kohti yleisyliopistoa.


title: Ryersonin yliopisto

text: Kanadalainen poliitikko, NDP-puolueen johtaja Jack Layton opetti aikoinaan Ryersonissa. Kanadansuomalainen arkkitehti Jules Päiviö opiskeli Ryersonissa ja opetti siellä arkkitehtuuria 21 vuotta. Muita tunnettuja Ryersonin kasvatteja ovat "Forbes"-talouslehden maailman 70. vaikutusvaltaisimmaksi naiseksi vuonna 2012 listaama toimittaja Sue Gardner, valokuvataiteilija Edward Burtynsky, tieteiskirjailija Robert J. Sawyer, Miss Universum 2005 Natalie Glebova, näyttelijät Nina Dobrev, Jacqueline MacInnes Wood, Eric McCormack, Mena Massoud, Shay Mitchell, Hannah Simone ja Nia Vardalos sekä urheilutoimittaja Michael Landsberg.


title: Risto Päivinen

text: Risto Teuvo Matias Päivinen (s. 23. maaliskuuta 1952 Helsinki) on suomalainen metsänhoitaja, maa- ja metsätaloustieteen tohtori ja aiemman Joensuun yliopiston, nykyisen Itä-Suomen yliopiston metsänarvioimistieteen professori. Hän toimi pitkään Euroopan metsäinstituutin johtajana (2000–2014). Sittemmin hän on toiminut Tapio Oy:n neuvonantajana ja jatkanut myös metsäalan tutkimustyötä.


title: Risto Päivinen

text: Päivinen kirjoitti ylioppilaaksi Lauritsalan yhteiskoulusta 1971. Hän valmistui Helsingin yliopistosta metsänhoitajaksi 1976, maa- ja metsätaloustieteen kandidaatiksi 1980, lisensiaatiksi 1992 ja tohtoriksi 1987. Hänen väitöskirjansa (1987) oli "Metsän inventoinnin suunnittelumalli".


title: Erasistratos

text: Erasistratos (s. noin 304 eaa. – k. vuosien 250–240 eaa. välillä) oli kreikkalainen lääkäri, joka oli syntynyt Keos-saarella, mutta työskenteli Aleksandriassa. Hän oli etevä kirurgi ja ihmisen anatomia tutkija. Hänen kerrotaan olleen ensimmäinen, joka leikkeli ihmisruumista. Erasistratos löysi suoliliepeen imusuonet ja osasi erottaa tuntohermot ja liikehermot toisistaan. Hän havaitsi ja ymmärsi hengityksen ja sydämenlyöntien mekanismin, mutta ei kuitenkaan käsittänyt verenkierron kokonaisuutta. Hänen mielestään keho koostui pienistä atomeista, jotka eivät toimineet yhteydessä toisiinsa. Erasistratoksen koulukunta oli elinvoimainen roomalaisajalle asti.


title: Ruotilehti

text: Ruotilehti on kasvin kasvulehti, jossa lehtiruoti muodostaa lehden pääosan ja lehtilapa on surkastunut. Ruotilehti on tavallisesti leveä ja litteä. Sen ulkonäkö ja toiminta muistuttaa usein lehtilapaa, jolloin siitä käytetään nimitystä laakaruoti eli fyllodio. Laakaruoteja on yleisesti esimerkiksi monilla trooppisilla akaasialajeilla.


title: Ruusuvesi

text: Ruusuvesi () on ruusuöljyn ja veden seos. Sitä valmistettiin aiemmin tislaamalla vesihöyryllä tuoreita ruusun terälehtiä ja sittemmin sekoittamalla ruusuöljyä ja tislattua vettä. Yksinkertainen ruusuveden valmistustapa on lisätä neljä tippaa ruusuöljyä litraan tislattua vettä ja sekoittaa ravistamalla. Ruusuvesi sisältää pääosan kukkalehdistä irtoavasta vesiliukoisesta fenyylietyylialkoholista. Ruusuvettä käytetään kauneudenhoidossa parfyymina ja kasvovetenä sekä tuoksua antavana ja makua parantavana aineena makeisteollisuudessa. Sillä on myös käyttöä esimerkiksi marsipaanin ja yrttiliköörien valmistuksessa.


title: Sotalaitos

text: Sotalaitos tarkoittaa valtion aseellisia joukkoja, joilla pyritään turvaamaan maan alueellinen koskemattomuus ja joita maan poliittiset johtajat voivat käyttää muidenkin päämäärien saavuttamiseksi. Nykyisin käytetään yleensä sotalaitos-sanan sijasta sanoja puolustuslaitos, puolustusvoimat, sotavoimat, armeija tai asevoimat.


title: Sotalaitos

text: Sotalaitoksen perustyypit ovat ammatti-, kaaderi- ja miliisijärjestelmä sekä näiden osista koostuvat yhdistelmät.


MELO


title: MELO

text: MELO on nummelalainen rap-artisti, jonka esikoisalbumi "FREDA 4EVA" julkaistiin syyskuussa 2018.


title: Selman juonet

text: Selman juonet on Aleksis Kiven vuosina 1869–1870 kirjoittama kaksinäytöksinen komedia. Se sai kantaesityksensä Helsingin Työväen Näyttämöllä lokakuussa 1948. "Selman juonet" kuuluu Kiven vähemmän tunnettuun tuotantoon. Näytelmä jäi Kiveltä kesken, ja Ilpo Tuomarila kirjoitti siihen loppuratkaisun runsaat sata vuotta myöhemmin. "Selman juonien" teemana on koronkiskuri Fokaan yritys päästä käsiksi Selman isän rahoihin avioliiton kautta. Puhdasta rakkautta edustavat voimat onnistuvat kuitenkin vesittämään Fokaan kierot aikeet.


title: Selman juonet

text: Suomenkielinen teatteriharrastus oli viriämässä 1860-luvulla, mutta ongelmana oli suomenkielisten alkuperäisnäytelmien vähäinen määrä. Kivi oli kiinnittänyt asiaan huomiota Helsingin Suomalaisen seuran kokouksissa. Teatteritaidetta haluttiin edistää aloittamalla seuranäytännöt, ja Kaarlo Bergbom puolestaan kaavaili ammattimaisen suomalaisen teatterin perustamista. Bergbom oli ryhtynyt myös käytännön toimiin asian edistämiseksi: suomenkielinen ammattiteatteri oli pian saava lähtölaukauksensa.


title: Selman juonet

text: Raha motivoi - varsinkin nälkävuosien aikana. Kiveä kohdanneet sairaudet monimutkaistivat ansaintalogiikan. Hänen ei ollut mahdollista tulla toimeen teoksistaan saamilla tuloilla. Marraskuussa 1868 Kivi kirjoitti Bergbomille Fanjunkarsista Helsinkiin. Hänen terveydentilansa oli huono ja taloustilanne heikko. Fanjunkars oli joutumassa vasaran alle, mutta Thiodolf Rein pelasti sen takauksellaan. Kivelle oli tosin maksettu "Leasta" tekijänpalkkiota 300 markkaa keväällä 1869, ja hän arveli uuden "Sankarteos"-näytelmänsä soveltuvan esitettäväksi myös maaseudulla.


title: Selman juonet

text: Toukokuussa 1869 Kivi kirjoitti Bergbomille: "Minulla on yhtä ja toista muuta kirjoitettua, jota en ole vielä näyttänyt esiin." Työn alla on ollut kaksi näytelmää, mikä ilmenee Kiven Reinille joulukuussa 1869 lähettämästä kirjeestä. Kivi: "Ne kaksi näytelmää... jotka jälkeen joulun ovat valmiit, ne pidän minä parhaina kun koskaan ennen olen matkaansaattanut ---." Bergbom oli lukenut ensimmäisen aihion kyseisiin näytelmiin. Toinen Bergbomin tarkastama näytelmä oli "Selman juonet", joka jäi lopulta viimeistelemättä. Kappaleesta on säilynyt osittain kaksi keskeneräistä laitosta.


title: Selman juonet

text: Kivi ei kehitellyt "Selman juoniin" varsinaista uutta juonta, vaan hän käytti hyväkseen lähinnä omien aiempien näytelmiensä juonikaavoja ja luonnekuvia. Henkilöasetelma muistuttaa lähinnä "Karkurien" vastaavaa.


title: Selman juonet

text: "Selman juonet" sijoittuu Suomen maaseutukartanoiden säätyläisten maailmaan. Lemmenpareja on kaksi: Selma ja Kilian sekä Thekla ja Konrad, joka on Selman veli. Kilian ja Konrad ovat koulukavereita, jälkimmäinen on vastikään palannut kaukomatkoilta.


title: Selman juonet

text: Tapahtumapaikkana on terveyslähde nimeltä mainitsemattoman pikkukaupungin lähellä. Varakas ja saita Achilles Fokas halajaa rikkaan kartanonherran Hermanin tytärtä Selmaa motiivinaan maallinen mammona. Lääkäriystävänsä avulla hän valehtelee saavansa halvauksen, jollei pääse heti purjehtimaan avioliiton satamaan. Selman isä Erik Bonifacius Herman on asian kuultuaan suostuvainen antamaan tyttärensä Fokaalle. Kilpakosijana on luonnontutkija Kilian, joka on Selman sydämen valittu. Nuoret kehittävät viekkaan juonen Fokaan aikomuksia vastaan. Taikauskoinen Fokas on nähnyt pahaenteisen unen, johon hän haluaa selitystä noidalta Lappalais-Matilta. Selma on saanut tietoonsa tämän aikeen. Konrad puolestaan on palannut salaa kotiseudulleen, ja Selma pukee hänet Lappalais-Matiksi. Konrad saa tehtäväkseen selittää Fokaan unen isänsä Hermanin kuullen - tarkoituksena paljastaa Fokaan itsekkyys.


title: Selman juonet

text: Herman uskoo vielä tässä vaiheessa, että Konrad on kuollut: "Hän oli minun poikani, ja rakastinpa häntä, vaihka olikin hän vallaton poika. Ulos mailmalle hänen lähetin, mutta rahaa kirjoitti hän perään, rahaa, rahaa ja rahaa taas." Näytelmän alku on Fokaan, Hermanin ja lääkärin vuoropuhelua. Ensimmäisen näytöksen loppu on puolestaan Selman, Kilianin, Konradin ja Theklan juonittelua.


title: Selman juonet

text: Sama paikka kuin edellisessä näytöksessä.


title: Selman juonet

text: Noidaksi pukeutuneena Konrad ennustaa ensin isällensä, että tämän poika saapuu pian kotiin. Konrad: "Kutsuittepa neitoa tässä teidän ainoaksi lapseksenne, ja kuitenkin näen hengessä teidän uljaan poikanne lähestyvän kotoansa", johon Herman: "Näet väärin taas. Poikani on kuollut." Konrad: "Hän elää, ja kohta seisoo hän edessänne." Ennustuksen toteutuminen edellyttää, että Herman suostuu erääseen Konradin pyyntöön. Herman lupaa. Kaikki muut poistuvat näyttämöltä, paitsi noita-Konrad, joka jää vartoomaan Fokasta. Kun Fokas astuu lavalle, noitana esiintyvä Konrad kertoo Fokaan unennäön tismalleen oikein ja onnistuu saamaan tämän luottamuksen. Noita-Konrad ennustaa Fokaalle synkkiä aikoja, mikäli tämä nai Selman. Fokas luopuu Selmasta ja valitsee tämän kasvattisiskon Theklan, joka on varakas perijätär ja salaa kihlattu Konradin kanssa. Thekla saapuu paikalle, kuten Konrad on juuri ennustanut. Fokas on valmis kosimaan Theklaa, joka on kuitenkin juonessa mukana.


title: Selman juonet

text: "Selman juonien" käsikirjoitus päättyy tähän.


title: Selman juonet

text: Viljo Tarkiainen teki arvionsa näytelmän loppuratkaisusta: Herman ei halua antaa tytärtään Fokaan kaltaiselle lurjukselle, Konrad paljastaa oikean henkilöllisyytensä, Hermanin puolestaan on pakko pitää noidalle antamansa sana ja luvata Selma Kilianin morsiameksi. Konrad ja Thekla ilmaissevat myös keskinäisen kiintymyksensä. Kaksi nuorta pariskuntaa päätyvät samaan aikaan onnelliseen loppuun. Säilyneessä osassa on lisäksi Selman ennustus Konradille, joka viittaa Tarkiaisen muotoilemaan loppuratkaisuun.


title: Selman juonet

text: "Selman juonien" sanasto on värikästä ja ruotsalaisvaikutteista. Agraarin ja urbaanin kielen eroja siinä ei ole erityisesti korostettu, näytelmän hahmot ovat kielellisesti lähempänä toisiaan kuin esimerkiksi "Kihlauksen" henkilöt. Ruotsalaisvaikutteista suomea kutsutaan myös kyökkisuomeksi, jolle on tyypillistä ruotsista lainatut lauserakenteet, kielen rakenteiden epämääräinen hallinta ja lainasanojen taaja käyttö.


title: Selman juonet

text: Aleksis Kiven Seura kantaesitti "Selman juonet" Helsingin Työväen Näyttämöllä 11. lokakuuta 1948. Tampereen Teatteri esitti näytelmää kaudella 1950–1951. Suomen Kansallisteatterin Willensaunassa "Selman juonia" näyteltiin 1991–1992 kaikkiaan 37 kertaa. Esitykset saivat noin viisi tuhatta katsojaa. Roolitus oli: Karin Pacius (Selma), Jukka Rantanen (Konrad), Juhani Laitala (Kilian), Merja Vartia (Thekla), Risto Aaltonen (Herman), Heikki Nousiainen (Fokas) ja Seppo Kolehmainen (lääkäri, Taavetti).


title: Selman juonet

text: 2000-luvulla "Selman juonia" on näytelty muun muassa Nurmijärven Taaborinvuorella Hannu Huuskan ohjaamana.


title: Selman juonet

text: MTV tuotti "Selman juonista" televisioelokuvan vuonna 1984. Ilpo Tuomarila kirjoitti loppuratkaisun Kiven keskeneräiseen näytelmään nimen omaan MTV:n televisioelokuvaa varten. "Selman juonet" ohjasi Seppo Wallin.


title: Marja Jylhä

text: Marja Kaarina Jylhä (s. 30. heinäkuuta 1953) on suomalainen lääkäri, lääketieteen tohtori ja Tampereen yliopiston gerontologian professori (2004–). Tätä ennen hän toimi saman yliopiston terveystiedon professorina (1996–2004) ja vararehtorina (1998–2004)


title: Marja Jylhä

text: Jylhä kirjoitti ylioppilaaksi Jyväskylän normaalilyseosta 1972. Hän valmistui Tampereen yliopistosta lääkäriksi 1978, ja lääketieteen tohtoriksi 1986. Hänen suomenkielinen väitöskirjansa oli otsikoitu "Oman terveyden kokeminen eläkeiässä".


Ampumahiihdon nuorten maailmanmestaruuskilpailut 2017 järjestettiin Slovakian Osrbliessä helmikuussa 2017. Kilpailuissa järjestettiin kolme henkilökohtaista ja yksi viestikilpailu kummallekin sukupuolelle sekä alle 19-vuotiaiden että alle 22-vuotiaiden sarjoissa.


title: Ampumahiihdon nuorten maailmanmestaruuskilpailut 2017

text: Kilpailut oli alunperin myönnetty Ostroville, Venäjälle, mutta Venäjän ampumahiihtoliitto ilmoitti joulukuussa 2016 luopuvansa maailmancupin osakilpailujen ja nuorten mm-kilpailujen järjestämisestä maan dopingskandaalin ja siihen liittyneen painostuksen vuoksi.


text: Kilpailuissa oli 16 eri kilpailutapahtumaa. Alle 22-vuotiaiden kilpailut vaikuttivat myös IBU Juniorcupin pisteisiin.


text: Päivämäärä: 23. helmikuuta


text: Päivämäärä: 25. helmikuuta


text: Päivämäärä: 26. helmikuuta


text: Päivämäärä: 28. helmikuuta


text: Päivämäärä: 22. helmikuuta


text: Päivämäärä: 24. helmikuuta


text: Päivämäärä: 27. helmikuuta


title: Beautiful Boy

text: Beautiful Boy on vuonna 2018 ensi-iltansa saanut yhdysvaltalainen elämäkerrallinen draamaelokuva, jonka on ohjannut belgialainen Felix Van Groeningen. Elokuva perustuu David ja Nic Sheffin muistelmateoksiin "Beautiful Boy: A Father's Journey Through His Son's Addiction" ja "Tweak: Growing Up On Metamphetamines". Pääosia näyttelevät Steve Carell, Timothée Chalamet, Maura Tierney sekä Amy Ryan. Elokuva kertoo isän ja huumeriippuvaisen teinipojan mutkikkaasta suhteesta.


title: General Mills

text: General Mills, Inc. on yhdysvaltalainen elintarvikeyhtiö, joka sijaitsee Golden Valleyssa Minnesotassa. Sen perusti 20. kesäkuuta 1856 Minneapolisissa.


title: Tauno Ahonen

text: Ahonen Tauno Sulo synt. 29.8.1912 , kuollut 31.8.1943.


title: Tauno Ahonen

text:
Nahkurioppilas Tauno Ahonen liittyi 7.9.1930 Pudasjärven suojeluskuntaan toimien siellä sotamiehenä 29.4.1933 saakka.
Asevelvollisuuden Tauno suoritti Kuopiossa 5./PJR:ssä vuosina 1933 - 1934, 440 vrk. Reserviin hän siirtyi alikersanttina.
Asevelvollisten säästäväisyysloman aikana 30.6.1934 hän liittyi jälleen Pudasjärven suojeluskuntaan ja toimi siellä paikallispäällikkönä 6.12.1934 - 31.1.1937 välisen ajan.
Kertausharjoituksissa Oulussa hän sai komppanianvääpelin erikoiskoulutuksen vuonna 1937.
Vuonna 1938 liikemies Tauno Ahonen sai ammattiajokortin N:o 1 ja sotilasajoneuvon ajokortin vuonna 1939.


title: Tauno Ahonen

text:
Talvisodan alkaessa hän sai kutsun palvelukseen 13.10.1939 Oulun kuljetusosastoon. Hän toimi autonkuljettajana koko talvisodan ajan E/I/KTR 9 joukko-osastossa.
4.1.1940 Tauno haavoittui vaikeasti vasempaan olkavarteen Hyrynsalmella ja joutui olemaan sotasairaalassa 33 vrk.
Talvisodassa hän otti osaa Suomussalmen, Raatteen ja Kuhmon taisteluihin. Reserviin hänet kotiutettiin 25.4.1940.


title: Tauno Ahonen

text: Jatkosodan alkaessa 11.6.1941 Tauno kutsuttiin palvelukseen 2.KKK/JR53 joukko- osastoon.


title: Tauno Ahonen

text: Suomussalmen ja Kuusamon alueelle kooton III armeijakunnan tavoitteena oli Vienan Kemi ja Louhi. Armeijakuntaa johti kenraalimajuri Hjalmar Siilasvuo.


title: Tauno Ahonen

text:
2.KKK/Jr 53 sijoittui 15.6.1941 Kuusamoon Saapunkijärven rannalle Saapunkikankaalle. Taunon tehtäväksi tuli toimia konekiväärikomppanian puolijoukkueen johtajana.
22.6.1941 komppaniaan tuli puhelinviesti "Sota Saksan ja Venäjän välillä alkanut".
30.6. illalla komppania lähti etenemään itää kohti ylittäen uuden valtakunnan rajan 1.7.1941 kello 2:45 ja entisen vanhan rajan kello 7:10.


title: Tauno Ahonen

text: Tauno osallistui Louhen suunnalla Sohjanan suunnan ratataisteluun, Sohjanan taisteluun, Kiestingin valtaustaisteluun, Kapustajoen taisteluun, Kangasvaaran ja rautatien puolustustaisteluun, Kiestinki-Louhen maantien läpimurtotaisteluihin sekä puolustustaisteluihin Uhtuan länsipuolella 16.6.1942 - 31.8.1943.


title: Tauno Ahonen

text:
Jatkosodan aikana Tauno toimi kk. joukkueen johtajana, komppanian vääpelinä ja komppanian päällikkönä kulloisenkin tilanteen vaatiessa.
5.2.1942 Tauno ylennettin vääpeliksi.
6.8.1942 aloitettiin 6 x 12 metrin hirsikämpän rakennustyö komppanian toimesta.


title: Tauno Ahonen

text: Saksalaisille alistettu kenraali Siilasvuon komentama Kolmannen armeijakunnan hyökkäys kohti Vienan Kemiä ja Louhea pysähtyi syyskuun alkupäivinä 1942 Uhtuan edustalle Kiestingin itäpuolelle.


title: Tauno Ahonen

text:
31.8.1943 Tauno lähti maksamaan joukoilleen päivärahoja Uhtuan "Hevosenkengän" alueella. Matkalla kuitenkin vihollisen tarkka-ampujan luoti osui Taunon vatsaan. Häntä lähdettiin kuljettamaan lääkäriin joukkosidontapaikalle, mutta Tauno menehtyi matkalla.
Taunon ruumis lähetettiin 1.9.1943 Pudasjärvelle ja hänet haudattiin Pudasjärven sankarihautausmaahan.


title: Tauno Ahonen

text: Taunoa jäivät kaipaamaan vaimo ja 3-vuotias ja 9 kk ikäinen poika.


Extremely Wicked, Shockingly Evil, and Vile on vuonna 2019 ensi-iltansa saanut elämänkerrallinen jännityselokuva, jonka on ohjannut Joe Berlinger. Elokuva kertoo yhdysvaltalaisesta sarjamurhaajasta Ted Bundysta. Elokuvan on käsikirjoittanut Michael Werwie. Elokuvan pääosissa ovat Zac Efron ja Lily Collins.


"Extremely Wicked, Shockingly Evil, and Vile" sai maailmanensi-iltansa 26. tammikuuta 2019 Sundancen elokuvajuhlilla.


title: Alexei Azhayev

text: Alexei V. Azhayev eli Aleksei Vasiljevitš Ažajev () (s. 23. tammikuuta 1952 Moskova) on venäläissyntyinen kemisti ja aiemman Kuopion yliopiston ja sittemmin Itä-Suomen yliopiston farmasian (lääkeainesynteesin) professori.


title: Alexei Azhayev

text: Azhayev opiskeli Moskovan valtionyliopistossa ja Venäjän tiedeakatemian molekyylibiologian Engelhardt-instituutissa, josta valmistui tohtoriksi 1979 kemian tieteiden alalta (). Hänen venäjänkielinen väitöskirjansa tiedeakatemialle (1978) oli otsikoitu "Синтез модифицированных субстрактов и ингибиторов пептидилтрансферазного центра рибосом" (Sintez modifitsirovannyh substraktov i ingibitorov peptidiltransferaznogo tsentra ribosom). Post doc -opintoja hän teki Max Planck -instituutissa Saksan Göttingenissä vuosina 1979-1980.


title: Riitta Ahonen

text: Riitta Sisko Ahonen (23. maaliskuuta 1956 Tuusniemi) on suomalainen proviisori, farmasian tohtori ja Itä-Suomen yliopiston apteekkiopin professori.


title: Riitta Ahonen

text: Hän valmistui Kuopion yliopistosta proviisoriksi 1982, farmasian lisensiaatiksi 1987 ja tohtoriksi 1993. Hänen suomenkielinen väitöskirjansa (1993) oli otsikoitu "Särkylääkkeiden käyttö ja kulutus Suomessa".


title: Riitta Ahonen

text: Ahosen saamiin tunnustuksiin kuuluu muun muassa Suomen Valkoisen Ruusun ritarikunnan ritarin arvo.


title: Jenni Aikio

text: Jenni Tabita Aikio (s. 9.4.1985 Vantaa, o.s. Kannisto) on suomalainen vihreiden poliitikko ja yrittäjä. Hänet valittiin Kouvolan kaupunginvaltuutetuksi vuoden 2017 kuntavaaleissa. Aikio on ehdolla kevään 2019 eduskuntavaaleissa Kaakkois-Suomen vaalipiirissä.


title: Jenni Aikio

text: Aikio on Kouvolan kaupunginvaltuuston jäsen ja lisäksi muun muassa Kouvolan Vihreiden puheenjohtaja, Vihreiden Naisten varapuheenjohtaja, Kymenlaakson Vihreiden Naisten hallituksen jäsen sekä Suomen Liikunnan Ammattilaiset ry:n hallituksen jäsen.


title: Jenni Aikio

text: Aikio on käynyt peruskoulun Vantaalla Tarhapuiston koulussa ja Leppäkorven koulussa sekä Ruusuvuoren yläasteella. Lukion hän kävi Helsingissä Ressun lukiossa. Tämän jälkeen hän opiskeli liikuntaa Lahden ammattikorkeakoulussa ja valmistui liikunnanohjaaja AMK:ksi vuonna 2008. Vuonna 2016 hän suoritti Haaga-Heliassa liikunnan ylemmän ammattikorkeakoulututkinnon, joka painottui liikuntajohtamiseen.


title: Jenni Aikio

text: Aikio on naimisissa ja kahden lapsen äiti.


title: Valkoinen Veljeskunta

text: Valkoinen Veljeskunta on teosofiaan ja New Age -uskonnollisuuteen kuuluva käsite, jolla tarkoitetaan esoteeriseen viisauteen vihittyjen olentojen muodostamaa salaista ryhmää. Se tunnetaan myös monilla muilla nimillä, kuten Ylösnousseet mestarit, Viisauden mestarit, Valkoinen loosi, Okkultinen veljeskunta, Vihittyjen seura, Pyhä veljeskunta, Salainen veljeskunta ja Hierarkia.


title: Valkoinen Veljeskunta

text: Ylösnousseet mestarit ovat teosofien ja New Age -uskovien mukaan valaistuneita henkiolentoja, jotka ovat eläneet fyysisesti maanpäällisen elämän, sovittaneet karmansa, täyttäneet Jumalan heitä koskevan suunnitelman ja yhtyneet takaisin Jumalaan. Nyt he auttavat ihmiskuntaa taivasmaailmasta käsin ja lähettävät silloin tällöin edustajiaan maan päälle. Osa näistä mestareista saattaa elää yhä fyysisessä kehossa ihmiskunnan keskuudessa.


title: Valkoinen Veljeskunta

text: Valkoiseen Veljeskuntaan katsotaan kuuluvan esimerkiksi sellaisia eri aikoina eläneitä suuria henkisiä opettajia kuin Jeesus, Buddha, Krishna, Kungfutse, Laozi, Maitreya, Zarathustra, Pythagoras, Christian Rosenkreutz, Saint-Germain, Djwal Kul, Kuthumi (Koot Hoomi) ja El Morya.


title: Valkoinen Veljeskunta

text: Kansainvälisen Teosofisen Seuran perustaja Helena Petrovna Blavatsky väitti koko modernin teosofisen virikkeen tulleen Valkoisen Veljeskunnan jäseniltä eli Mahatmoilta, Mestareilta. Suuren osan Salaista oppia ja ns. mahatmakirjeiden väitetään olevan veljeskunnan jäsenten kirjoittamia. Useat ihmiset väittävät tänäkin päivänä olevansa yhteydessä Valkoisen Veljeskunnan jäseniin, joskus jopa fyysisesti.


title: Valkoinen Veljeskunta

text: Erikoisia psyykkisiä kykyjä omaavia mestareita on pidetty myös Helena Blavatskyn keksintönä. Esimerkiksi läntisen esoretismin historiasta kirjoittanut K. Paul Johnson on esittänyt kirjassaan "The Masters Revealed" (1994), että Valkoinen Veljeskunta on pelkkä myytti ja suureksi osaksi Blavatskyn oman mielikuvituksen tuotetta.


title: Valkoinen Veljeskunta

text: Suomalaisen teosofian uranuurtajan Pekka Ervastin mukaan Valkoiseen Veljeskuntaan "kuuluvat kaikki sekä näkyväiset että näkymättömät Mestarit ja vihityt adeptit". Näkyvän veljeskunnan sydän on Himalajan vuoriston tuolla puolen, mutta yksityisiä adepteja elää siellä täällä maailmassa.


title: Kalevala gin

text: Kalevala Gin on ainoa suomalainen luomu gini. Kalevala Giniä valmistetaan käsityönä perheomisteisessa Kalevala tislaamossa. Tislaamon perusti Moritz Wüstenberg vuonna 2012 vain hieman sen jälkeen, kun hän oli valmistunut biokemian insinööriksi.


title: Kalevala gin

text:
Nimi tälle ginille on peräisin suomalaisesta kansalliseepoksesta. Elias Lönnrot keräsi ja kirjoitti muistiin Kalevala eepoksen osittain Itä-Suomessa, Kalevala tislaamon lähiseudulla.
Valmistus


title: Kalevala gin

text: Kalevala tislaamo perustettiin vuonna 2012 ja ensimmäinen tuotantoerä tuli myyntiin vuonna 2014. Ensimmäisen kerran Kalevala gini palkittiin hopealla vuoden 2015 kansainvälisessä IWSC kilpailussa.


title: Kalevala gin

text: Kalevala gini valmistetaan käyttäen ainoastaan luomuraaka-aineita. Tuotannossa käytettävä vesi tulee tislaamon omasta kaivosta, joka sijaitsee kivenheiton päässä tislaamosta. Katajan, maa-artisokan, mintun ja ruusunupun makeus sekä vadelma lehden, tyrnin ja rosmariinin kirpeys korostuvat pehmeän makuisessa vehnäginissä.


title: Kalevala gin

text: Ennen ginin tislausta katajanmarjat uutetaan 36 tuntia ja muita yrttejä ja marjoja lisätään eri ajankohtina. Juuri ennen tislauksen aloittamista asetetaan tislaimeen vielä kori höyrytiehen. Tähän koriin sijoitetaan osa yrteistä. Tislaus suoritetaan hitaasti, pienellä lämmöllä, jotta luontaiset maut vapautuvat mahdollisimman hyvin. Kokonaisuudessa tislaus kestää noin 12 tuntia. Tisle sekoitetaan oman kaivoveden kanssa juomavahvuiseksi. Kalevala gini ei sisällä lisäaineita tai makeutusaineita. Noin kahden viikon ”kypsymisjakson” jälkeen gini pullotetaan ja etiketöidään käsityönä. Tuotantoerän koko on noin 250-300 litraa.


title: Kalevala gin

text: Palkinnot


title: Kalevala gin

text: Kalevala gini on osallistunut useisiin kansainvälisiin kilpailuihin ja voittanut useita palkintoja (mm. International Wine & Spirits Competition (IWSC) hopea 2015, 2016, 2017 ja The Spirits Business (master distillers) 2018.)


title: Jarmo Ahonen (tietojenkäsittelytieteilijä)

text: Jarmo Juhani Ahonen (8. toukokuuta 1966) on suomalainen tietojenkäsittelytieteilijä ja filosofian tohtori, joka toimi Itä-Suomen yliopiston tietojenkäsittelyn professorina (2004–11/2015). Nyttemmin hän on työskennellyt Turun ammattikorkeakoulun yliopettajana.


text: Hän valmistui Joensuun yliopistosta filosofian maisteriksi 1989, ja tohtoriksi 1995. Hänen englanninkielinen väitöskirjansa (1993) oli otsikoitu "Modeling physical domains for knowledge based systems". Hän on toiminut myös Jyväskylän yliopiston dosenttina.


title: New Yorkin kaupunginyliopisto

text: New Yorkin kaupunginyliopisto ("City University of New York", CUNY [ˈkjuːni]) on New Yorkin kaupungin ylläpitämä julkisten korkeakoulujen järjestelmä, joka on Yhdysvaltain niin sanotuista kaupunkiyliopistoista ("urban university systems") suurin yli 270 000 opiskelijallaan. CUNY on koko Yhdysvaltojen kolmanneksi suurin yliopistojärjestelmä New Yorkin osavaltionyliopiston (SUNY) ja Kalifornian osavaltionyliopiston (CSU) jälkeen.


title: New Yorkin kaupunginyliopisto

text: Vuonna 1847 perustettu CUNY on joutunut toimintansa aikana suuriin taloudellisiin vaikeuksiin muun muassa vuosina 1976 ja 1995.


title: New Yorkin kaupunginyliopisto

text: CUNY muodostuu seuraavista yksiköistä kaupunginosittain:


title: Hannu Aronen

text: Hannu Juhani Aronen (s. 25. maaliskuuta 1957 Puumala) on suomalainen lääkäri, diplomi-insinööri ja lääketieteen tohtori, joka työskentelee Itä-Suomen yliopiston kliinisen radiologian professorina.


title: Hannu Aronen

text: Aronen kirjoitti ylioppilaaksi Lohjan yhteislyseosta 1975. Hän valmistui Helsingin yliopistosta lääkäriksi 1983, Teknillisestä korkeakoulusta diplomi-insinööriksi 1988 ja Helsingin yliopistosta lääketieteen tohtoriksi 1990. Hänen englanninkielinen väitöskirjansa (1989) oli otsikoitu "Imaging methods in the diagnosis of suspected deep venous thrombosis of the leg". Radiologian erikoislääkärin pätevyyden hän sai 1991.


title: Hannu Aronen

text: Hannu Arosen puoliso on professori Eeva Aronen.


title: Kesäloma (yhtye)

text: Kesäloma on vuonna 2016 Kiukaisissa perustettu rock-yhtye. Bändi julkaisi vuonna 2017 ”Jyrki takas telkkariin” EP:n.


title: Eeva Aronen

text: Eeva Tuulikki Aronen (o.s. Kokkonen; s. 19. syyskuuta 1959 Seinäjoki) on suomalainen lääkäri ja lääketieteen tohtori, joka työskentelee Itä-Suomen yliopiston lastenpsykiatrian professorina.


title: Eeva Aronen

text: Aronen kirjoitti ylioppilaaksi Alavuden lukiosta 1978. Hän valmistui Helsingin yliopistosta lääkäriksi 1984 ja lääketieteen tohtoriksi 1988. Hänen englanninkielinen väitöskirjansa (1988) oli otsikoitu "Prediction and prevention of children's mental disturbances : a ten-year follow-up study". Lastenpsykiatrian erikoislääkärin pätevyyden hän sai 1989 ja Helsingin yliopiston lastenpsykiatrian dosentuurin 1999.


title: Eeva Aronen

text: Hän työskenteli Helsingin yliopistollisen keskussairaalan (HYKS/HUS) lasten ja nuorten sairaalan psykiatrian erikoislääkärinä vuodesta 1989 ja oli samalla Helsingin yliopiston lastenpsykiatrian klinikan apulaisopettaja 1989–2001. Tästä ajanjaksosta hän toimi post doc -tutkijana Harvardissa Yhdysvalloissa 1990–1993. Kuopion yliopiston, nyttemmin Itä-Suomen yliopiston lastenpsykiatrian professori hän on ollut vuodesta 2002.


title: Eeva Aronen

text: Eeva Arosen puoliso on professori Hannu Aronen (1984–).-->


AOFC:n karsinnat salibandyn naisten maailmanmestaruuskilpailuihin 2019 järjestetään tammi- helmikuussa 2019 Thaimaassa. Karsintoihin osallistui Aasian ja Oseanian salibandyliitto AOFC:stä 8 joukkuetta, joista 4 pääsee joulukuussa Sveitsissä pelattavaan MM-lopputurnaukseen.


title: AOFC:n karsinnat salibandyn naisten maailmanmestaruuskilpailuihin 2019

text: Joukkueet pelaavat kahdessa neljän joukkueen lohkossa yksinkertaiset sarjat. Lohkojen ensimmäiset pääsevät MM-kisoihin ja pelaavat karsintojen finaalissa. Lohkokakkoset pelaavat toisen lohkon kolmosta vastaan välierissä. Välierien voittajat pääsevät niin ikään MM-karsintoihin ja pelaavat vastakkain karsintojen pronssiottelussa.


text: Sijat 7–8


text: Välierät


text: Välierien voittajat pääsevät MM-kisoihin ja pelaavat vastakkain pronssiottelussa.


text: Sijat 5–6


text: Pronssiottelu


text: Finaali


title: Saksalaiset Formula 1 -kuljettajat

text: Saksasta on tullut yhteensä 53 Formula 1 -kuljettajaa, joista kolme on maailmanmestareita , joista Sebastian Vettel on tällä hetkellä vielä mukana. Michael Schumacherilla on lukuisia F1-ennätyksiä, muun muassa eniten maailmanmestaruuksia. Vuonna 2008 Sebastian Vettelistä tuli nuorin kilpailun voittanut kuljettaja (ei enää voimassa), ja vuonna 2010 hänestä tuli nuorin Formula 1 maailmanmestari. Vuonna 2016 Nico Rosbergista tuli kolmas saksalainen maailmanmestari. Formula 1 -kaudella 2019 on mukana kaksi saksalaista.


title: Saksalaiset Formula 1 -kuljettajat

text: Ensimmäinen saksalaismestaruus tuli vasta vuonna 1994 Michael Schumacherin voitettua ensimmäisen seitsemästä maailmanmestaruudesta. Sebastian Vettelistä tuli vuonna 2010 toinen saksalainen maailmanmestari. Hän voitti mestaruudet myös 2011, 2012 ja 2013. Nico Rosberg on kolmas saksalainen kuljettaja, joka on voittanut maailmanmestaruuden. Se tapahtui kaudella 2016. Wolfgang von Trips oli lähellä voittaa mestaruuden vuonna , mutta kuoli onnettomuudessa toiseksi viimeisessä osakilpailussa ja sijoittui lopulta toiseksi mestaruuskamppailussa, vain yhden pisteen erolla Phill Hilliin.


title: Saksalaiset Formula 1 -kuljettajat

text: Yhteensä seitsemän saksalaista on onnistunut voittamaan osakilpailun. Michael Schumacher on saavuttanut eniten voittoja, yhteensä 91. Vettelillä on tähän mennessä 52 voittoa. Ralf Schumacher voitti kuusi ja Heinz-Harald Frentzen voitti kolme. Wolfgang von Trips, joka oli ensimmäinen saksalainen osakilpailuvoittaja, voitti kaksi kilpailua, joista molemmat olivat vuonna 1961. Nico Rosberg voitti uransa aikana 23 kilpailua ja Jochen Mass yhden.


title: Saksalaiset Formula 1 -kuljettajat

text: Sebastian Vettel ajoi ensimmäisen kilpailunsa 2007 Yhdysvaltain GP:ssä, sijoittuen kahdeksanneksi saavuttaen uransa ensimmäisen MM-pisteen. Hänestä tuli myös kaikkien aikojen nuorin pisteille ajanut kuljettaja. Kaudella 2010 Vettel aloitti neljä kautta kestäneen mestaruusputkensa, tullen kaikkien aikojen nuorimmaksi Formula 1-maailmanmestariksi. Nico Hülkenberg aloitti Formula 1-uransa 2010 korvaten Rosbergin Williams-tallissa. Hyvistä näytöistä huolimatta hän ei saanut jäädä talliin toiseksi kaudeksi, vaan hän siirtyi Force Indian testikuljettajaksi. Kaudelle 2012 hän sai kisakuskin paikan ja saavutti uransa parhaan tuloksen Belgian GP:ssä 2012 .


title: Nuorapainannekeramiikka

text:
Nuorapainannekeramiikka oli Intiassa noin 8000-1400 eaa vallinnut saviastioiden tekotapa, jossa
astiat koristeltiin nuorapainenteilla. Tyyliltään tämä keramiikka eroaa indoeurooppalaisesta nuorakeramiikasta, johon tätä keramiikkaa ei saa sekoittaa. Kulttuurin painopistelaue oli itäisessä Gangesin ja keskisessä laaksossa ja Assamissa. Tunnettuja löytöpaikkoja Lahuradeva, Chirand. Lännempänä oli tämän kulttuurin myöhäisvaiheessa okralla maalattu keramiikka. Muualta tämän tyyppistä keramiikaka on tavattu mm Syyriasta ja Kiinasta.


title: Flying Mile

text: Flying Mile on laskettelurinne Mont-Tremblantissa Quebecissä Kanadassa.


title: Flying Mile

text: Flying Mile -rinteeseen tehdyllä kumpareikolla järjestetään freestylehiihdon maailmancupin kumparelaskukilpailuja. Mont-Tremblantissa järjestettiin ensimmäistä kertaa maailmancupin kumparelaskukilpailut 27. tammikuuta 1996 ja vuoteen 2005 asti ne käytiin vuosittain Mont Tremblant -vuoren toisella puolen olevalla Cossack-rinteellä.


title: Fahrenheit 451 (vuoden 2018 elokuva)

text: Fahrenheit 451 on Ramin Bahranin käsikirjoittama ja ohjaama yhdysvaltalainen elokuva vuodelta 2018. HBO-maksukanavan tuottama elokuva on tulevaisuusdystopia, joka perustuu Ray Bradburyn samannimiseen tieteisromaaniin vuodelta 1953. Ensimmäisen ja tunnetumman elokuvaversion kirjasta ohjasi François Truffaut vuonna 1966.


title: Fahrenheit 451 (vuoden 2018 elokuva)

text: Bahranin versiossa pääosia, palomies Guy Montagia näyttelee Michael B. Jordan ja tämän esimiestä Michael Shannon.


title: Fahrenheit 451 (vuoden 2018 elokuva)

text: Elokuva ei saanut kovin suopeita arvosteluja.


title: Havuloiskärsäkäs

text:
Havuloiskärsäkäs ("Anthribus nebulosus") on typpykärsäkkäiden ("Anthribidae") heimoon kuuluva loiskärsäkässuku. Aikuinen havuloiskärsäkäs on kooltaan 2,5 – 4 mm ja sillä on lyhyt kärsä. Lajin peitinsiivet ovat valkotäpläiset ja etuselän takareuna mutkittelee aaltomaisesti ja siinä esiintyy vaalea ristikkokuvio.
Havuloiskärsäkkään toukat elävät kuusissa ja syövät ravinnokseen kilpikirvoihin kuuluvia lajeja kuten Eulecanium tiliae ja Physokermes hemicryphus. Aikuisia havuloiskärsäkkäitä löytyy puunrunkojen lisäksi myös tuomien ja pihlajien kukista.


title: Havuloiskärsäkäs

text: Havuloiskärsäkästä esiintyy Suomen lisäksi ainakin Yhdysvalloissa ja Euroopassa.


Amerikan karsinnat salibandyn naisten maailmanmestaruuskilpailuihin 2019 järjestetään helmikuussa 2019 Detroitissa, Yhdysvalloissa. Karsintoihin osallistuu vain Yhdysvallat ja Kanada.


title: Amerikan karsinnat salibandyn naisten maailmanmestaruuskilpailuihin 2019

text: Joukkueet pelaavat kaksi ottelua. Tuplaottelun voittaja pääsee joulukuussa pelattavaan MM-lopputurnaukseen.


title: Brumadinhon pato-onnettomuus

text: Brumadinhon pato-onnettomuus tapahtui Brumadinhon kaupungissa Minas Geraisin osavaltiossa Brasiliassa 25. tammikuuta 2019. Padon murruttua kaivosyhtiö Valen rautamalmikaivoksen jäteliejua pääsi valumaan toiseen patoon ja ympäristöön. Onnettomuudessa on kuollut yli 30 ihmistä ja vielä 26.1.2019 kadonneita oli melkein 300. 3


title: Laulujoutsen (kirja)

text: Laulujoutsen – Ultima Thulen lintu on Yrjö Kokon vuonna 1950 julkaisema kerronnallinen tietokirja laulujoutsenesta. Teoksen vaikutuksesta Suomessa äärimmäisen uhanalaiseksi käynyt laji saatiin pelastettua. Sen on sanottu olleen ensimmäisiä länsimaisia luonnonsuojelukirjoja, jotka vaikuttivat suuresti uhanalaisten lajien suojeluun. Kirjan on kustantanut WSOY.


title: Laulujoutsen (kirja)

text: Laulujoutsen oli 1940-luvulle tultaessa käynyt Suomessa metsästyksen ja munienkeräilyn vuoksi erittäin uhanalaiseksi ja sitä tavattiin enää Itä- ja Pohjois-Suomen rajaseuduilla. Vuonna 1949 koko Suomessa arvioitiin olevan vain 15 pesivää laulujoutsenparia, eivätkä niistäkään kaikki pesineet joka vuosi. Eläinlääkäri ja luontokuvaaja Yrjö Kokko, joka tunnettiin parhaiten satukirjastaan "Pessi ja Illusia", yritti viiden vuoden ajan turhaan valokuvata laulujoutsenta Käsivarren Lapissa oppaanaan Enontekiön nimismies Sulo Rova. Kuudentena keväänä vuonna 1950 he lopulta onnistuivat löytämään laulujoutsenparin pesäpaikan syrjäiseltä erämaalammelta ja saivat kuvattua joutsenia kolmen viikon ajan poroksi naamioidun piilokojun avulla. "Laulujoutsen"-kirja on kertomus kuvausretkestä sekä laulujoutsenen roolista suomalaisessa mytologiassa ja kansanperinteessä aina "Kalevalasta" alkaen. Teos päättyy Kokon korkealentoiseen ylistysrunoon myyttisen linnun kauneudelle ja uljaudelle. Hän rinnastaa siinä laulujoutsenen katoamisen sivistyksen katoamiseen.


title: Laulujoutsen (kirja)

text: Kokosta ja Rovasta käytetään kirjassa nimiä Tiiti ja Niuniu, laulujoutsenparista puolestaan nimiä Marski ja Hanna, marsalkka Mannerheimin ja laulaja Hanna Granfeltin mukaan. Joutsenten kuvauspaikkaa Kokko kutsuu nimellä Ihannelampi, mutta hän kuvailee sen sijainnin tahallaan harhaanjohtavasti, jotta lukijat eivät olisi etsiytyneet lammelle häiritsemään joutsenten pesintää. Kokon elämäkerran kirjoittaneen Jukka Parkkisen tietojen mukaan kyseessä on mahdollisesti ollut Enontekiössä melko lähellä Norjan rajaa sijainnut Mustinjärvi tai sen viereinen lampi.


title: Laulujoutsen (kirja)

text: "Laulujoutsenesta" tuli välitön myyntimenestys ja kustantajan mukaan 15 000 kappaleen ensimmäinen painos myytiin loppuun viikossa. Teos aiheutti nopeasti täyskäännöksen laulujoutsenten kohtelussa ja lajin kanta alkoi pian elpyä Suomessa. On arveltu, että ilman Kokon kirjaa laulujoutsenta ei luultavasti olisi koskaan suojeltu Suomessa ja se olisi todennäköisesti hävinnyt maasta kokonaan. Kirja käännettiin ruotsiksi 1951, saksaksi 1952 ja ranskaksi 1956. Suomeksi siitä julkaistiin vuoteen 1994 mennessä kuusi painosta. Kokko luopui "Laulujoutsenen" ilmestyttyä virastaan Muonion piirieläinlääkärinä ja jättäytyi loppuiäkseen vapaaksi kirjailijaksi. Hän julkaisi vuonna 1954 toisen laulujoutsenia käsitelleen teoksen "Ne tulevat takaisin".


title: Kirjallisuusvuosi 1877

text: Kirjallisuusvuosi 1877 käsittelee vuoden 1877 tärkeitä kirjallisuuden tapahtumia, uutisia ja julkistuksia.


Ampumahiihdon nuorten maailmanmestaruuskilpailut 2016 järjestettiin Romanian Cheile Grădișteissa tammi-helmikuussa 2016. Kilpailuissa järjestettiin kolme henkilökohtaista ja yksi viestikilpailu kummallekin sukupuolelle sekä alle 19-vuotiaiden että alle 22-vuotiaiden sarjoissa. Aiemmin stadion oli isännöinyt mm. edellisen kesän kesäampumahiihdon mm-kilpailuja.


title: Ampumahiihdon nuorten maailmanmestaruuskilpailut 2016

text: Kilpailuissa oli 16 eri kilpailutapahtumaa. Alle 22-vuotiaiden kilpailut vaikuttivat myös IBU Juniorcupin pisteisiin.


text: Päivämäärä: 28. tammikuuta


text: Päivämäärä: 30. tammikuuta


text: Päivämäärä: 31. tammikuuta


text: Päivämäärä: 2. helmikuuta


text: Päivämäärä: 27. tammikuuta


text: Päivämäärä: 29. tammikuuta


text: Päivämäärä: 1. helmikuuta


title: Kirjallisuusvuosi 1876

text: Kirjallisuusvuosi 1877 käsittelee vuoden 1876 tärkeitä kirjallisuuden tapahtumia, uutisia ja julkistuksia.


title: Rottalinja

text: Rottalinjat olivat järjestettyjä pakoreittejä, joita pitkin monet natsit ja fasistit pääsivät pakenemaan Euroopasta toisen maailmansodan jälkeen. Ne johtivat enimmäkseen turvapaikkoihin moniin Latinalaisen Amerikan maihin, erityisesti Argentiinaan, Chileen, Paraguayhin, Kolumbiaan, Brasiliaan, Uruguayhin, Meksikoon, Guatemalaan, Ecuadoriin ja Boliviaan sekä lisäksi Yhdysvaltoihin ja Sveitsiin. Oli olemassa kaksi pääreittiä: ensimmäinen johti Saksasta Espanjaan ja sieltä edelleen Argentiinaan, toinen Saksasta Roomaan, sieltä Genovaan ja sieltä edelleen Etelä-Amerikkaan.


title: Amino- ja karboksiterminaali

text: Aminoterminaali, N-terminaali eli N-terminus on haarautumattoman aminohappoketjumolekyylin se pää, jossa on aminohappoon sitoutumaton vapaa aminoryhmä (-NH2).


title: Amino- ja karboksiterminaali

text: Karboksiterminaali, C-terminaali eli C-terminus on haarautumattoman aminohappoketjumolekyylin se pää, jossa on aminohappoon sitoutumaton vapaa karboksyylihapporyhmä (-COOH).


title: Amino- ja karboksiterminaali

text: N/C-terminaalit voidaan yhä määritellä N/C-terminaaleiksi vaikka niihin olisi liittynyt muita molekyylejä, kunhan liittyneet molekyylit eivät ole aminohappoja.


title: Amino- ja karboksiterminaali

text: N/C-terminaalien käsitteitä käytetään esimerkiksi paikantamaan peptidien tai proteiinien alueita. Tätä voidaan käyttää tarkempaan rakennejaotteluun ja siten myös osoittamaan kirjallisesti/sanallisesti jonkin tietty kohta peptidin/proteiinin rakenteessa.


title: Amino- ja karboksiterminaali

text: Käsite on hyödyllinen myös peptidien/proteiinien rakenteiden yksinkertaistetuissa esitystavoissa. Kemiassa pätevän käytännön mukaan nimettäessä tai esitettäessä aminohappoketju, edetään sen N-terminaalista vasemmalle oikealle kohti C-terminaalia. Aminohappoja voidaan esittää typistetysti niiden kirjainsymboleina. Alaniini on A ja glysiini G. Siten yleisen säännön mukaan esimerkiksi sekvenssin "GGAA" N-terminaali alkaa glysiinistä. "AAGG"-sekvenssissä N-terminaali alkaa alaniinista.


title: Urheilun pikku jättiläinen

text: Urheilun pikku jättiläinen – Ohjekirja nuorille urheilijoille, tietokirja kaikille urheilunharrastajille on Martti Jukolan laatima ja WSOY:n vuonna 1945 julkaisema urheiluaiheinen hakuteos. Se on yksi WSOY:n julkaisemista Pikkujättiläinen-teemakirjoista, jotka nimettiin Yrjö Karilaan vuonna 1924 kokoaman alkuperäisen "Pikku jättiläinen" -yleistietoteoksen mukaan.


title: Urheilun pikku jättiläinen

text: "Urheilun pikkujättiläisessä" esitellään eri urheilulajien sääntöjä, historiaa ja tekniikan kehitystä, minkä ohella se sisältää kattavat tilastot olympialaisista, muista arvokisoista ja Suomen maaotteluista, luettelot eri lajien Suomen-mestareista ja Työväen Urheiluliiton mestareista sekä tunnettujen urheilijoiden pienoiselämäkertoja. Osa esitellyistä lajeista oli vielä tuolloin suomalaisille jokseenkin tuntemattomia, kuten maahockey ja hevospoolo. WSOY tilasi teoksen alkujaan Kalle Karvoselta, joka kuitenkin joutui jatkosodan aikana rintamalle, joten keväällä 1944 apuun pyydettiin tunnettu urheiluselostaja ja -kirjailija Martti Jukola. Kun Karvonen kaatui sodassa samana kesänä, Jukola toimitti kirjan yksin ja sai Karvosen leskeltä Annikki Karvoselta oikeudet käyttää tämän keräämää aineistoa. Kirjan tekemiseen osallistui useita avustajia, mutta Jukola kirjoitti pääosan siitä itse.


title: Urheilun pikku jättiläinen

text: Teos oli ilmestyessään suuri menestys. Sisältöä päivitettiin vuoden 1951 neljänteen painokseen sekä vuoden 1958 viidenteen painokseen, jonka Reino Hirviseppä toimitti Jukolan kuoltua. Kirjaa myytiin kaikkiaan 78 000 kappaletta, mikä tekee siitä kaikkien aikojen myydyimmän suomalaisen urheilukirjan.


title: Cooper Union

text: Cooper Union, virallisesti "The Cooper Union for the Advancement of Science and Art", on New Yorkin Manhattanilla sijaitseva yksityinen korkeakoulu, joka on erikoistunut insinööritieteisiin, arkkitehtuuriin ja kuvataiteisiin. East Villagessa sijaitsevan oppilaitoksen perusti vuonna 1859 teollisuusmies ja keksijä Peter Cooper, esikuvanaan Pariisin École polytechnique, ja sitä rahoittivat myöhemmin myös terästehtailija Andrew Carnegie ja Cooperin vävypojan Abram S. Hewittin suku. 1940-luvulla Hewittit lahjoittivat koululle New Jerseyssä sijaitsevan Ringwoodin kartanonsa maita, ja syntyi koulun oma maaseutukampus ja virkistysalue Green Camp.


title: Cooper Union

text: Cooper Union tuli alusta saakka tunnetuksi opiskelijoille maksuttomana korkeakouluna, jossa jokainen sisäänotettu sai täyden stipendin. 2010-luvun vaihteessa oppilaitos joutui talousongelmiin rakennettuaan Cooper Squarelle uuden kalliin ja näyttävän toimitalon. Se otti käyttöön opintomaksut, mistä seurasi mielenosoituksia ja protesteja.


title: Cooper Union

text: Cooper Union -oppilaitoksessa opiskelee kerrallaan noin tuhat opiskelijaa. Päätoimista opetushenkilöstöä oli lukuvuonna 2017–2018 yhteensä 57.


title: Cooper Union

text: Cooper Unionin tunnettuihin opiskelijoihin kuuluvat keksijä Thomas Edison, abstrakti maalari Lee Krasner, kuvanveistäjä Augustus Saint-Gaudens, arkkitehti Daniel Libeskind ja "Batman"-sarjakuvan luoja Bob Kane.


title: Cooper Union

text: Cooper Unionin kirjasto oli aikoinaan New Yorkin kaupungin ensimmäinen ilmainen lukusali.


title: Palvelutalo

text: Palvelutalo on ikääntyneiden ihmisten tuetun asumisen muoto, joka on suunnattu hoivakoti-asumista parempikuntoisille henkilöille. Ajatuksena on, että asukas voi elää oman näköistä vanhuutta.


title: Palvelutalo

text: Palvelutaloissa on pitkäaikaisen asumisen lisäksi myös lyhytaikaista asumista lyhyemmän tarvejakson niin määrittäessä.


title: Palvelutalo

text: Palvelutaloasumisessa toiminnan tavoitteena on asukkaan toimintakyvyn edistäminen ja ylläpitäminen, mikä tapahtuu asukkaan, omaisten ja moniammatillisen tiimin yhteistyönä tehdyn hoito- ja palvelusuunnitelman mukaisesti.


title: Palvelutalo

text: Ajatuksena on, että asukas voi elää oman näköistä vanhuutta.


title: Palvelutalo

text: Asukkaat osallistuvat voimiensa sekä kiinnostuksensa mukaan palvelukeskuksen tarjoamiin ohjelmiin ja liikuntatapahtumiin sekä usein ruokaillen yhteisöllisesti palvelukeskuksen ravintolassa.


title: Palvelutalo

text: Asukkaalla on vastuuhoitaja, joka vastaa hoito- ja palvelusuunnitelman laatimisesta. Hoito- ja palvelusuunnitelmaan kirjataan asukkaan tiedot ja asukkaalle sovittu hoiva ja muu apu.


title: Palvelutalo

text: Asukkaalla on mahdollisuus saada apua ateria- ja lääkehuoltoon, henkilökohtaiseen hygieniaan, kauppa- ja talousasioiden hoitamiseen, arjen siivoukseen sekä muun muassa saattoapua lääkärille.


title: Palvelutalo

text: Turvapuhelin kuuluu palvelutalon vakiovarustukseen. Vastuuhoitajat pitävät tarvittaessa yhteyttä myös omaisiin. Asukas saa tarvitsemansa lääkärin palvelut joko yleiseltä tai kotihoidon lääkäriltä.


title: Morita

text: Morita voi tarkoittaa ainakin seuraavia:


title: Lauri Kallio (ohjaaja)

text: Lauri Kallio (s. 4. huhtikuuta 2003 Helsinki) on suomalainen näyttelijä, tuottaja, käsikirjoittaja ja ohjaaja.


title: Lauri Kallio (ohjaaja)

text: Lauri Kallio kiinnostui alasta jo lapsena. Vuonna 2011 hän alkoi julkaisemaan videoita YouTubeen keräten heti alkuun pienen katsojakunnan. Myöhemmällä iällään Kallio alkoi tekemään nettivideoiden rinnalla media-alan freelance-töitä, tehden musiikkivideoita ja valokuvauksia mm. Paula Koivuniemelle ja Tapani Kansalle yhdessä työkumppaninsa Katriina Kongin kanssa. Myöhemmin Lauri Kallio ja Katriina Kong päätyivät perustamaan oman tuotantoyhtiönsä, Skyline Studiosin Kallion aiemman epävirallisen trademarkin DC-Digital Productions pohjalta.


title: Lauri Kallio (ohjaaja)

text: Aluksi YouTube-kanavalleen, ja myöhemmin myös ammattituotantojen muodossa Lauri Kallio on tehnyt monenlaisia projekteja. Yksi ensimmäisistä "vakavammista" tuotannoista oli nettisarja Vastatuulta, jonka kuvaukset alkoivat loppuvuodesta 2016. Tuottamisen ja ohjaamisen lisäksi Kallio myös näyttelee sarjassa Kalle Hietalahtea. Saman yhtiön tuottama, niin ikään Lauri Kallion ohjaama lyhytelokuva Vahtivuoro julkaistiin syksyllä 2018. Ensimmäisenä suurempana omakustanteisena lyhytelokuvaprojektina Lauri Kallio ja Katriina Kong tekivät Henna Niemisen Enkeleiden joululaulu -musiikkivideon loppuvuonna 2018.


title: Suomen urheilu 1989

text: Suomen urheilu 1989 käsittelee vuoden 1989 merkittäviä uutisia ja tapahtumia suomalaisessa urheilussa.


title: Suomen urheilu 1989

text: Urheilutoimittajain Liiton Vuoden urheilija -äänestyksessä kymmenen parhaan joukkoon sijoittuivat:


title: Suomen urheilu 1989

text: Miesten listalla kymmenen parasta olivat:


title: Suomen urheilu 1989

text: Naisten listalla kuusi parasta olivat:


title: Suomen urheilu 1989

text: Joukkueiden listalla kolme parasta olivat:


title: Suomen urheilu 1989

text: Vuoden valmentajaksi valittiin hiihtovalmentaja Pekka Vähäsöyrinki.


title: Daeodon

text: Daeodon on sukupuuttoon kuollut entelodontteihin kuuluva sorkkaeläinsuku, jota tavattiin laajalla alueella Yhdysvalloissa. Sukuun luetaan vain yksi laji, Daeodon shoshonensis, ja se eli myöhäiseltä oligoseenilta varhaiselle mioseenille. Se oli paitsi heimonsa viimeinen laji, myös heimon suurin laji. "Daeodon" oli virtahevon kokoinen. Se saattoi kasvaa noin 2,4 metriä korkeaksi ja 3,4 metriä pitkäksi. Pelkästään kallolla saattoi olla pituutta yli 1,5 metriä. Eläin painoi arviolta noin 900 kiloa. "Daeodonilla" oli päässään entelodonteille tyypillisiä pahkasikamaisia kyhmyjä. "Daeodon" söi lähellä maata ja sen pitkä kuono korvasi sen lyhyen kaulan. Sen leukalihakset olivat hyvin voimakkaat. Hampaat osoittavat, että "Daeodon" oli kaikkiruokainen, ja pystyi syömään myös raatoja. Raadonsyöntiä tukee myös se, että samanaikaisten eläinten luista on löydetty "Daeodonin" hampaanjälkiä.


title: Taitoluistelun Euroopan-mestaruuskilpailut 2019

text: Vuoden 2019 taitoluistelun Euroopan-mestaruuskilpailut järjestettiin Minskissä, Valko-Venäjällä 21.–27. tammikuuta 2019.


title: Viinintuotanto Ranskassa

text: Viinintuotanto on Ranskassa tärkeä maatalouden osa-alue. Ranska on monena vuonna ollut maailman suurin viinintuottaja. Italian ja Espanjan jälkeen Ranska on maailman kolmanneksi suurin viinin viejämaa.


title: Viinintuotanto Ranskassa

text: Ranska oli pinta-alaltaan kolmanneksi suurin viinintuottaja vuonna 2015 noin 8 000 km² kasvatusalueellaan. Siellä on monta alkuperäsuojattua viinilaatua, kuten samppanja Champagnen maakunnasta ja Savennières Anjousta.


title: Viinintuotanto Ranskassa

text: Ranskan viisi tärkeintä viinialuetta ovat Bordeaux, Bourgogne, Rhône, Loire ja Alsace. Pohjoisen Champagnessa tuotetaan samppanjaa.


title: Viinintuotanto Ranskassa

text: Ranskalaisen viinin laatuluokat ovat Appellation d’origine contrôlée (AOC tai AC), Vin délimité de Qualité supérieure (VDQS), Vin de pays (alueviini) ja Vins de table (pöytäviini).


title: Beninin kirjallisuus

text: Beninin kirjallisuutta edelsi vahva suullinen traditio jo kauan ennen kuin ranskasta tuli hallitseva kieli. Père Bouche muistuttaa muistelmissaan "Sept ans en Afrique occidentale: la Côte des esclaves et le Dahomey" (Seitsemän vuotta Länsi-Afrikassa: orjarannikko ja Dahomey) (1885), että suulliseen perinteeseen perustuva rikas kulttuuri oli alkanut jo ennen kuin alueella alettiin puhua yleisesti ranskan kieltä.


title: Beninin kirjallisuus

text: Kirjoitetuista teksteistä kirjailija ja kirjallisuuskriitikko Adrien Huannou huomasi, että aikakauslehden "L'Echo du Dahomeyn" (The Dahomeyn Kaiku) ilmestymisen aloittaminen vuonna 1905 edelsi varsinaisten kirjallisten teosten julkaisemista.


title: Beninin kirjallisuus

text: Ensimmäinen Beninistä kotoisin olevan kirjailijan romaani, Felix Couchoron "L'Esclave", (Orja) julkaistiin vuonna 1929. Sitä pidetään myös toisena afrikkalaisen kirjailijan kirjoittamana romaanina senegalilaissyntyisen Bakary Diallon "Force bontén" (1926) jälkeen. "L’Esclave" julkaistiin ensin kirjana Pariisissa Dépêche Africainen kustantamana ja sen jälkeen lehdessä sarjamuotoisena. Kirja on julkaistu useita kertoja uudestaan Togossa, johon kirjailja myöhemmin siirtyi.


title: Beninin kirjallisuus

text:
"L'Esclave" on intohimoinen tarina perintökiistasta kotiorjan Mawulawoén ja hänen veljensä Komlanganin välillä.
"Komlanganin isä osti kahdeksanvuotiaan Mawulawoén kaukaa pohjoisesta, Okou-Okoun seudulta. Orjan suloiset kasvot miellyttivät hänen isäntäänsä niin, että hän ei halunnut turmella niitä orjien arpeuttamisella. Hän nimesi hänet Mawulawoéksi, joka tarkoittaa ”Jumala välittää”. Mikään ei erottanut häntä Komlanganista, jonka kanssa hän kasvoi. He jakoivat samat leikit ja tekivät töitä veljeksinä… Pojat kasvoivat miehiksi ja ottivat vaimot… Kuolinvuoteellaan isä siunasi kaksi poikaansa rukoillen heille yhtäläistä rakkautta. He sulkivat hänen silmänsä."


title: Beninin kirjallisuus

text: Toinen pojista väittää, että Mawulawoélla, ”orjalla” ei ole oikeutta isänsä perintöön. Mawulawoé alkaa kostaa ja lietsoo useita tapauksia, jotka tuovat esiin rakkautta, mustasukkaisuutta, vihaa ja kunnianhimoa, jotka lopulta johtavat useisiin murhiin.


title: Beninin kirjallisuus

text: Kirjan esipuheessa Couchoro julistaa olevansa Mono-alueen kirjailija. Vuonna 1929 julkaistu romaani ei liity mitenkään siirtomaan hallinnolliseen yksikköön, mutta sitä voi kutsua ”nationalistiseksi” afrikkalaisesta perspektiivistä, tai ”regionalistiseksi” Ranskan kolonialistisesta näkökulmasta. Couchoro puolustaa Mono-joen varrella olevan alueen yhtenäisyyttä ja erityisesti sen taloudellista yhtenäisyyttä. Erilaisen verotuksen ilmaisemien keinotekoisten jakojen sijaan Felix Couchoro kuvaa jokialueen ihmisten yhtenäisyyttä. Hänen romaaninsa maailman rajat ovat samoja kuin nationalistisen puolueen tukeman Ewemaan rajat. Kirjansa esipuheessa Felix Couchoro tuo esiin antirasistisen viestin väittämällä, että ihmisten kyky kärsiä intohimoisesta rakkaudesta on todistus heidän yhdenvertaisuudestaan.


title: Beninin kirjallisuus

text: "L’Esclave" on selvästi kolonialistinen romaani, mutta kuten Couchoro kirjoitti myöhemmin, hänellä on etuasema verrrattuna Ranskan kolonialistisiin kirjailijoihin. Olemalla afrikkalainen hän kirjoittaa kokemansa Afrikkaa koskevan tiedon tulevan hänen sisältään.


title: Beninin kirjallisuus

text: Felix Coulchoro ei saanut tunnustusta Ranskassa romaanistaan, eikä hän voinut nationalistisen suuntauksensa takia tukeutua paikallisiin siirtomaahallitsijoihin. Hän alkoi julkaista pieniä, kadulla myytäviä kirjasia, joita hän painatti ja myi itse melko hyvällä menestyksellä. Coulchoron toinen romani oli "Amour de féticheuse" (Fetissipapittaren rakkaus 1941). Se oli painettu Ouidahissa, ja sitä voi pitää ensimmäsenä paikallisesti painettuna romaanina ranskankielisessä Afrikassa.


title: Beninin kirjallisuus

text: Suhteellisen korkean lukutaidon takia sotienvälisessä Dahomeyssä oli melko suuri alemman keskiluokan lukijakunta, jonka kirjallista makua Felix Couhoro ruokki.


title: Beninin kirjallisuus

text: 1960-luvulla Coulchoro tuli tunnetuksi toiminnastaan Togon itsenäisyysliikkeessä ja hänen sarjamuotoisena julkaistuista kirjoistaan.


title: Beninin kirjallisuus

text: Kymmenen vuotta "L’Esclaven" ilmestymisen jälkeen kirjailija Paul Hazoumé julkaisi historiallisen romaanin nimeltä "Doguimici". Romaanissa kuvastuu kirjoittajan kiinnostus kansansa historiaan, tapoihin ja uskomuksiin. Sen merkitys on siinä, että se hylkäsi ajatuksen Afrikasta, joka eli pimeydessä ennen eurooppalaisten saapumista.


title: Beninin kirjallisuus

text: Kirjassa kaunis ja hyveellinen sankaritar Doguicimi vastustaa kuninkaallisen kosijan imarteluja ja uhkauksia. Hän valitsee vankeuden pysyäkseen uskollisena maanpaossa olevalle epäkiitolliselle miehelleen, joka lopussa saa surmansa heimosodassa Abomeyn Fonin kuningaskunnan ja sen vihollisten Amien välillä.


title: Beninin kirjallisuus

text: Couchoro ja Hazoumé kritisoivat hyvin vähän Ranskan miehityksen "myönteisiä vaikutuksia". Vasta toisen maailmansodan jälkeen kehittyi kirjallisuus, joka oli yhä kriittisempi ja vihamielisempi Ranskan siirtomaahanketta kohtaan. Se huipentui Albert Tévoédjrèn kirjaan "L'Afrique révoltée" (Afrikka kapinassa) (1958).


title: Beninin kirjallisuus

text: Kyseessä oli kirjallinen liike "negritude" (), jonka aloittivat Pariisissa ranskaa puhuvat afrikkalaiset ja karibialaiset kirjailijat 1930-luvulla. Yhteistä sille oli Ranskan kolonialismin ja sen assimilaatiopolitiikan vastustaminen, irtisanoutuminen Euroopan väitetystä epäinhimillisyydestä sekä länsimaiden hallitsevuuden ja länsimaisten ajatusten hylkääminen.


title: Beninin kirjallisuus

text: Kirjallinen tyyli oli realistinen ja se vaali marxilaisia ajatuksia. Liikkeen johtava hahmo oli Léopold Sédar Senghor (joka valittiin Senegalin tasavallan ensimmäiseksi presidentiksi vuonna 1960). Hän alkoi yhdessä martiniquelaisen Aimé Césairen ja Ranskan Guayanasta olevan Léon Damasin kanssa tarkastelemaan kriittisesti länsimaisia arvoja ja arvioimaan uudelleen afrikkalaista kulttuuria. Negritude-liikeeseen vaikutti myös Harlemin renessanssi.


title: Beninin kirjallisuus

text: Senghorin negrituden määritelmässä keskeistä on perinteisissä afrikkalaiskulttuureissa oleva syvä uskonnollinen tunne. Tämä on yhdistetty myös Paul Hazoumén kirjallisuuteen. Hazoumé mainitaan Senghorin, Césairen, amerikkalaisen Richard Wrightin ja muun muassa Jean-Paul Sartren kanssa yhdeksi niistä, joka vaikutti negritude-liikkeen käynnistämiseen Pariisissa. Negritude vaikutti yli 30 vuoden ajan.


title: Beninin kirjallisuus

text:
1960-luku oli merkittävä irtisanoutumiselle tuon ajan yhteiskunnasta ja neokolonialismista. Tunnetuimpia tämän ajan kirjailijoita ovat Olympe Bhêly-Quenum ja Jean Pliya, jonka näytelmät menestyivät hyvin.
Vuoden 1972 vallankaappaus jakoi kirjallisuuden kahteen leiriin: vallankumouksen puolustajiin ja sen vastustajiin. Jérôme Carlos saapui tuolloin Beninin kirjallisuusskenelle, ja myöhemmin hänestä tuli yksi sukupolvensa suurista kirjailijoista.
1980-lukua kirjallisuudessa luonnehtivat aiempaa useammat teemat ja aiheet. Useat uudet tulokkaat menestyivät, kuten kuten Moudjib Djinadou, Edgar Okiki Zinsou, Dominique Titus, Albet Gandonou ja myöhemmin Arnold Sénou.
Naisten kirjoittama kirjallisuus sai alkunsa 1980-luvulla, kun julkaistiin Gisèle Hountondjin omaelämäkerta, Colette Sénami Agossou Houeton runoja ja romaani, sekä beniniläisen isän tyttären Flore Hazoumén romaani.


title: Beninin kirjallisuus

text: Viime vuosina eräät uudet kirjailijat ovat tuoneet panoksensa myös Togon kirjallisuuteen. Heidän joukossaan on Adélaïde Fassinou sekä Béatrice Lalinon Gbado, joka johtaa pientä kustantamoa Ruisseaux d'Afrique, joka on erikoistunut lasten kirjallisuuteen. Tunnettu senegalilainen kirjailija Ken Bugul, joka elää Beninissä, laajentaa edelleen ”beniniläisen kirjallisuuden” kenttää.


title: Luettelo omenalajikkeista

text: Luettelo omenalajikkeista on luettelo omenalajikkeista. Omenalajikkeita tunnetaan kaikkiaan yli 7500. Kaupallisia päälajikkeita on noin sata.


title: Luettelo omenalajikkeista

text: Näitä lajikkeita kasvatetaan Suomessa myyntiin


title: Luettelo omenalajikkeista

text: Näitä tuodaan Suomeen ulkomailta myyntiin.


title: Matias Pyysalo

text: Matias Pyysalo (s. 5. toukokuu 1995 Suomi) on suomalainen jalkapalloilija. Hän on pelipaikaltaan keskikenttäpelaaja.


title: Amerikanrottaterrieri

text: Amerikanrottaterrieri ("Rat Terrier") on amerikkalainen koirarotu, jolla ei ole FCI:n tunnustusta. Suomen Kennelliitto kuitenkin hyväksyi sen viralliseksi roduksi vuonna 2016.


title: Amerikanrottaterrieri

text:
Amerikanrottaterrieri on rakenteeltaan vankka ja tiivis. Ensivaikutelma on urheilullinen, lihaksikas, jäntevä ja tyylikäs. Runko on hieman säkäkorkeutta pidempi. Pää on tylpän kiilan muotoinen, kallo kohtuullisen leveä ja melko litteä. Otsapenger erottuu selkeästi muttei saa olla liioiteltu. Silmät ovat soikeat ja hieman vinoasentoiset, väriltään pähkinänruskeasta tummanruskeaan. Sinisillä yksilöillä sallitaan myös harmaat silmät. Korvat ovat V:n muotoiset, kohtuullisen teräväkärkiset ja kooltaan sopusuhtaiset. Niiden asento vaihtelee: sekä pystyt, puolipystyt että taittokorvat hyväksytään. Kuono on hieman kalloa lyhyempi ja kirsua kohti sulavasti kapeneva. Kirsun väri soveltuu karvapeitteen väriin, muttei saa koskaan olla lihanvärinen. Huulet voivat olla mustat, vaaleanpunaiset tai pilkuttuneet. Purenta on yleensä leikkaava, mutta myös tasapurenta hyväksytään. Runko on vahva, tiivis ja notkea, ylälinja sulavalinjainen. Rintakehä on pitkä ja soikea, selkä tiivis ja tasainen. Alalinja on kevyesti nouseva. Häntä voi olla joko pitkä tai luonnontöpö. Yhdysvalloissa pitkä häntä yleensä typistetään.
Karvapeite on lyhyt, sileä ja kiiltävä. Väritys on aina valkokirjava, jossa mikä tahansa väritys valkoisella pohjalla hyväksytään. Käytännössä mahdolliset väritykset ovat valkoinen keltaisin, sitruunankeltaisin, aprikoosinvärisin, punaisin, suklaanruskein, sinisin tai mustin merkein; myös kolmivärinen sallitaan siten että edellä mainituilla kirjavilla väreillä on lisäksi tan-merkit (sävy vaihtelee kermasta ruosteenruskeaan; myös mäyränharmaat merkit sallitaan). Myös yksivärinen valkoinen sallitaan.
Rodusta on kaksi kokomuunnosta: pieni ("miniature") ja keskikokoinen eli normaalikokoinen ("standard"). Pienen säkäkorkeus on 25,5-33 cm ja keskikokoisen/normaalikokoisen 33-45,5 cm.


title: Amerikanrottaterrieri

text: Rotu on tarmokas, tottelevainen ja tarkkaavainen. Se kiintyy helposti omistajaansa ja on helposti koulutettavissa. Saattaa suhtautua varautuneesti vieraisiin ihmisiin, mutta tulee normaalisti muiden koirien kanssa hyvin toimeen.


title: Amerikanrottaterrieri

text: Amerikanrottaterrieri toimi alun alkaen maatilojen rottakoirana. Sen lisäksi sitä käytettiin vahtikoirana, metsästyskoirana ja kanalan vartiokoirana. Vuonna 2010 American Kennel Club hyväksyi rodun Miscellaneous-luokkaan, josta se siityi myöhemmin Terrier-luokkaan.


title: Otto Invenius

text: Otto Invenius pääsi ensimmäisen kerran Suomen ampumahiihtomaajoukkueeseen vuoden 2017 nuorten maailmanmestaruuskilpailuissa. Tuolloin hänen ainoa matkansa oli viesti, jossa Suomi sijoittui kuudenneksi. Seuraavana vuonna hän oli parhaimmillaan takaa-ajon 12:s. Lisäksi hän kuului jälleen kuudenneksi sijoittuneeseen viestijoukkueeseen. Vuoden 2019 nuorten MM-kilpailuissa Invenius ylsi alle 19-vuotiaiden normaalimatkalla kymmenenneksi ja sijoittui pronssille pikakilpailussa. Samalla hän otti uransa ensimmäisen kansainvälisen arvokisamitalin.


title: Otto Invenius

text: Invenius debytoi IBU-Cupissa kaudella 2018–2019. Parhaimmillaan hän on sijoittunut kymmenenneksi Idren kaudenavausviikonlopun jälkimmäisessä pikakilpailussa. Samalla kaudella hän kilpaili ensimmäistä kertaa myös IBU Juniorcupissa. Inveniuksen paras Juniorcupin sijoitus on 18:s Lenzerheiden pikakilpailusta.


title: Suomen urheilu 1990

text: Suomen urheilu 1990 käsittelee vuoden 1990 merkittäviä uutisia ja tapahtumia suomalaisessa urheilussa.


title: Suomen urheilu 1990

text: Urheilutoimittajain Liiton Vuoden urheilija -äänestyksessä kymmenen parhaan joukkoon sijoittuivat:


title: Suomen urheilu 1990

text: Miesten listalla kymmenen parasta olivat:


title: Suomen urheilu 1990

text: Naisten listalla kuusi parasta olivat:


title: Suomen urheilu 1990

text: Joukkueiden listalla kolme parasta olivat:


title: Suomen urheilu 1990

text: Vuoden valmentajaksi valittiin Päivi Alafrantin valmentaja Eino Maksimainen.